**Osobitná časť**

**K § 1 a prílohe**

Návrh nariadenia vlády v nadväznosti na Kolektívnu zmluvu vyššieho stupňa v štátnej službe na rok 2022 ustanovuje od 1. júla 2022 zvýšenie platových taríf štátnych zamestnancov o 3 %. Sumy zvýšených platových taríf štátnych zamestnancov sú uvedené v prílohe k  nariadeniu vlády.

**K § 2**

  V ustanovení § 2 sa navrhuje zrušiť nariadenie vlády Slovenskej republiky č. 389/2018 Z. z., ktoré stráca účinnosť vydaním nového nariadenia vlády Slovenskej republiky, ktorým sa ustanovujú zvýšené platové tarify štátnych zamestnancov od 1. júla 2022 o 3 %.

**K § 3**

Navrhuje sa účinnosť nariadenia vlády v súlade s Kolektívnou zmluvou vyššieho stupňa v štátnej službe na rok 2022 tak, aby príloha k nariadeniu vlády bola účinná od 1. júla 2022.

### 